**Ելիզավետա Սերգեևնա Բազիկինա** (ռուս.՝ Елизавета Сергеевна Базыкина, ապրիլի 30, 2000(2000-04-30), Սիզրան, Սամարայի մարզ, Ռուսաստան), կինոյի և թատրոնի ռուս դերասանուհի, առավել հայտնի է հիմնականում «Երկու» (2022) սերիալում Նաստյայի դերով և «Տղայի խոսքը։ Արյուն ասֆալտի վրա» սերիալում բուժքույր Նատաշայի դերով։

Կենսագրություն
--------------

Ելիզավետա Բազիկինան ծնվել է 2000 թվականին Սամարայի Սիզրան քաղաքում։ Սովորել է մանկական արվեստի դպրոցում, 2019 թվականին մասնակցել է Սերեբրո խմբի քասթինգին, ընդ որում ընդգրկվել է ԹՈՓ-30-ում, բայց չի անցել չափազանց բարձրահասակ լինելու պատճառով (173 սանտիմետր)։ 2019 թվականին Բազիկինան ընդունվել է Ռուսաստանի թատերական արվեստի ինստիտուտ դերասանական ֆակուլտետ բաժնում։ Հանդես է եկել Մոսկվայի գեղարվեստական թատրոնում, 2022 թվականից եղել է Բրոննայայի թատրոնի թատերախմբում։

2022 թվականին Բազիկինան նկարահանվել է Վալերի Տոդորովսկու «Երկու» սերիալում։ Նա ստացել է գլխավոր դերերից մեկը՝ երիտասարդ աղջիկ Նաստյան։ Տոդորովսկին «Известия»-ին տված հարցազրույցում դերասանուհու մասին ասել է․ «Արդյունքում քասթինգների ընթացքում ընտրվեց երկրորդ կուրսի ուսանողուհի Լիզա Բազիկինան։ Նա նույնպես Սիզրան քաղաքից է։ «Երկու» սերիալը նրա դեբյուտն է կինոյում և դերասանուհին արդեն նկարահանվում է Ալեքսանդր Պետրովի, Դանիլա Կոզլովսկու և Իրինա Ստարշենբաումի հետ։ Սա ավելորդ օրինակ է բոլոր նրանց համար, որոնք փորձում են մեզ պատմել, որ կինոյում ծանոթով են հայտնվում։ Ահա խնդրում եմ, Լիզան պարզապես մասնակցեց քասթինգին և դարձավ լավագույնը»։ «ԿինոՊոիսկ»-ի գրախոսը Բազիկինային բնութագրել է որպես «տաղանդավոր դեբյուտանտ, որը դերի մեջ դրել է միաժամանակ երիտասարդության հմայքը, կանացի փնթփնթոցը և հասկանալու անկարողությունը, թե նրան ինչ է իրականում պետք»։ Այլ քննադատներ նույնպես բարձր են գնահատել դերասանուհու աշխատանքը։ Բազիկինան ընդգրկվել է «2022 թվականի սերիալային նորություններ»-ի վարկանշային առաջին հորիզոնականում։

2023 թվականին Բազիկինան մարմնավորել է բուժքույր Նատաշայի դերը «Տղայի խոսքը։ Արյուն ասֆալտի վրա» սերիալում։ Այս շոուի արտասովոր հաջողության շնորհիվ դերասանուհուն ԶԼՄ-ներում սկսել են դասել «ռուսական կինոյի նոր աստղերի» շարքին.

Բազիկինան դեր է ստացել «ГДР» սերիալում, որը էկրաններ է բարձրանալու 2024 թվականին։ Դերասանուհին աշխատում է նաև որպես մոդել՝ հայտնվելով պոդիումում և ամսագրերի շապիկներին։

Ծանոթագրություններ
------------------

1. 1 2 3 4
2. ↑  Сызранская певица прошла кастинг в новый состав группы Serebro
3. ↑  Елизавета Базыкина
4. ↑  Не вышла ростом: сызранку Елизавету Базыкину не взяли в знаменитую группу Serebro
5. ↑  Базыкина Елизавета // Театр на Бронной
6. ↑  «Снимать Козловского и Петрова в городе непросто»
7. ↑  Чем хорош сериал Валерия Тодоровского «Надвое»? Он дает возможность вспомнить свою любовь
8. ↑  Елизавета Базыкина стала сызранкой, которая «выстрелила» в этом году громче всех
9. ↑  Кто они: дети знаменитостей и никому не известные молодые актеры сериала «Слово пацана»
10. ↑  Всё о сериале «Слово пацана. Кровь на асфальте» — интервью, фишки, музыка
11. ↑  За кадром: что известно о личной жизни звезд сериала «Слово пацана. Кровь на асфальте»
12. ↑  Вместо Петрова и Козловского: сериал «Слово пацана» открыл новых звезд российского кино
13. ↑  Елизавета Базыкина: «Считаю себя не актрисой, а именно артисткой»
14. ↑  Красавицы актрисы из нашумевшего сериала «Слово пацана. Кровь на асфальте»

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · Տելեգրամ |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database · ԿինոՊոիսկ |

 |